 Waxaan xasuustaa intii aan xafiiska joogay Xamar waxyaabo badan ayaa ka dhacay oo ay qasab aheyd in shacabka la wajaho oo aan laga dhuuman , tusaale dhalinyarada ku shaqeysata gaadiidka Bajaajta ayaa waxaa dhibay ciidanka amniga, waa dul qaadan waayeen kadib magaaladii oo dhanbey xireen aadbeyna u badan yihiin dadka bajaajta ku shaqeysta ,markii magaaladii kala xirantay oo qofna uu udhaqaqi waayay ayaan goaansaday inaad u tago oo aan la hadlo, waa 3 kun ilaa 4 kun oo dhalinyaro ah ,waa isgoyska KM4 , halmarbey soo yaaceen oo dhexda igaliyeen ,waxaan qaatay cod baahiye waxaan ku iri wax walba oo aad rabtaan wa la idiin sameynaya ee rabashada joojiyay ,ciidanka ayaan la hadlay waxaan ku iri haloo fasaxo wadooyinka ay mari jireen dhibkana halaga dhaafo Bajaajleyda, mudaharaadkii wuxuu isku badalay farxad iyo sawiro, habeenkii ayaa waxaa isoo wacay nin Wasiir ah oo aan saaxiib nahay wuxuu igu yiri maanta waxaad ku sigatay in laguu dilo sidii Benazir Bhutto Raiisul wasaarihii Pakistan oo 2007 dii la toogtay iyadoo shacab ku dhex jirtay, wuxuu igu yiri tooreeyay ayaa laguugu dili karay ee mar dambe dadkaan ha isku aaminin, waxaan ku iri geeridu waqti ayey leedahay laakiin waxaa muhiim ah in dadku ay dareemaan iney heystaan madax rabta iney u dhimato. 